Πατρίσια Αρκέτ

Η Πατρίσια Αρκέτ (Patricia Arquette, 8 Απριλίου 1968) είναι Αμερικανίδα ηθοποιός. Οι κινηματογραφικές της εμφανίσεις συμπεριλαμβάνουν τις ταινίες Ιλιγγιώδης έρωτας (True Romance, 1993), Εντ Γουντ (Ed Wood, 1994), Πέρα από τη Ραγκούν (Beyond Rangoon, 1995), Φλερτάροντας τις Συμφορές (Flirting with Disaster, 1996), Χαμένη Λεωφόρος (Lost Highway, 1997), Η Πόλη του Πάθους (The Hi-Lo Country, 1998), Σταυροδρόμια της Ψυχής (Bringing Out The Dead, 1999) και Στίγματα (Stigmata, 1999). Το 2014 συμμετείχε στην ταινία Μεγαλώνοντας (Boyhood), ένα πρότζεκτ τα γυρίσματα του οποίου κράτησαν 12 χρόνια.

Στην τηλεόραση, υποδύθηκε το αληθινό μέντιουμ Άλισον ΝτυΜπουά στη μεταφυσική δραματική σειρά Medium για επτά χρόνια (2005-2011). Το 2015 επέστρεψε τηλεοπτικά στην spinoff σειρά του CSI: Λας Βέγκας (CSI: Crime Scene Investigation) με τίτλο CSI: Cyber. 

Η Αρκέτ έχει λάβει δύο υποψηφιότητες για Emmy κερδίζοντας ένα στην κατηγορία Α' Γυναικείου Ρόλου σε Δραματική Σειρά το 2005, τέσσερις υποψηφιότητες για Screen Actors Guild Award και τέσσερις για Χρυσή Σφαίρα κερδίζοντας τελικά μία για την ταινία Μεγαλώνοντας. Για την ίδια ταινία βραβεύτηκε το 2015 με το Όσκαρ Β' Γυναικείου Ρόλου.

Παραπομπές

Εξωτερικοί σύνδεσμοι 
 Αρκέτ στο IMDb

Βραβευμένες με Όσκαρ Β' Γυναικείου Ρόλου
Βραβευμένοι με BAFTA
Βραβευμένες με Χρυσή Σφαίρα Β΄ Γυναικείου Ρόλου
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)